VENDIM
Nr. 482, datë 26.6.2026

PËR KALIMIN TE BASHKITË VORË DHE SHIJAK TË NJËSIVE TË BANIMIT NË NDËRTESA (PALLAT)

Në mbështetje të nenit 100 të Kushtetutës dhe të pikës 9, të nenit 19, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, me propozimin e ministrit të Infrastrukturës dhe Energjisë, Këshilli i Ministrave

VENDOSI:


1. Kalimin te bashkitë Vorë dhe Shijak të 362 (treqind e gjashtëdhjetë e dy) apartamenteve, në 19 (nëntëmbëdhjetë) ndërtesa me njësi banimi (pallat), përkatësisht, sipas listave të inventarit, që i bashkëlidhen këtij vendimi, detajuar, si më poshtë vijon:
a) 101 (njëqind e një) apartamente në 6 (gjashtë) ndërtesa me njësi banimi (pallat) në Bashkinë Vorë;
b) 261 (dyqind e gjashtëdhjetë e një) apartamente në 13 (trembëdhjetë) ndërtesa me njësi banimi (pallat) në Bashkinë Shijak.
2. Ngarkohen Ministria e Infrastrukturës dhe Energjisë dhe bashkitë Vorë e Shijak për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

